Den Vest-Sjællandske Avis, 1830-10-19
Naar man derfor i Belgien holder Jnsurrectionen for et Gode, saa er det Held, hvormed den er foretaget, vist nok saa stort, at man har havt gyldig Aarsag til det store Te Deum, som er bleven affunget i St. Gudula Kirken i Brüssel den 2den October. Jmidlertid er Tilstanden i denne Stad og hele Landet, ingenlunde paradisisk, Mord, Brand, Udplyndring, Selvraadighed, Anarchie herske overalt, som kan sees af de Befalendes Proclamationer. - Pøbelen i Brüssel ødelagte, paa en tom Mistanke, den rige Belgiske Bankeers Mecus Huus, som var fraværende, uagtet han er een af de ivrigste Belgiske Patrioter. J Verviers, hvor man har spoleret Maskinerne, ere nogle tusinde Arbeidsfolk blevne brødløse, og man maae sende dem til Brüssel for at gaae i Krigen. Den nye provisoriske Regiering i Belgien, bombarderes af indgivne Bønner, Ansøgninger og Fordringer, og Hr. Potter og hans Venner ville snart erfare, at det er lettere at oprøre et Folk end at stille det tilfreds. Regieringen trænger derfor udentvivl til at beskiæftige Folket med en Krig og det er derfor neppe at haabe, at den Engelske Legationssecretair Hr. Cartwrighs Underhandlinger ville faae et forønsket Udfald. Europa geraader formodentlig i Krig. Underhandlingerne imellem Hollænderne og Belgierne om Krigsfangernes Udvexling ere allerede ikke lykkedes; da de første forlange en Udvexling i Masse, som disse ikke ville indrømme. Bondeopstanden i det Hessiske synes qvalt, da Jndvaanerne i Kiøbstæderne forene sig imod dem, og Forbundsforsamlingen har opfordret Naboestaterne Preussen, Baiern, Würtemberg, Baden, Nassau o. s. v. at afsende Tropper mod Oprørerne; disse skulle have taget Flugten til alle Sider og adspredet sig. - Prins Georg af Altenburg er bleven paa en Reise fra Kahla til Eisenberg om Natten overfaldet; hans Kammertiener blev saaret, han selv undkom. J Dresden have Haandværksvende paa nye begyndt en Tumult den 4de October om Aftenen; men som blev snart dæmpet af Communalgarden, Kongen og Medregenten have den 5te udstædet en beroe ligende Proclamation til Folket. – J Manheim har Almuen den 2den October giort en Opstand mod Jøderne, slaget deres Vinduer ind og plyndret i Husene. - J Lautsitz have store Spektakler og Uordener fundet Sted, især i Væver byerne; de ere nu dæmpede. - Kongen af Preussen har befalet Oprettelsen af Sikkerheds Foreninger i de Byer i sine Stater, hvori ingen Garnisoner ligge, for at holde den indvortes Rolighed vedlige, dersom den skulde blive forstyrret. Carl den 10de og Dauphin more sig med Jagten; man vil vide, at Europas urolige Tilstand opvækker nye Forhaabninger hos dem; men i Frankerige skal det nu være temmeligt roligt. Ophævelsen af Klubberne har havt en gunstig Virkning, paa Statspapirene. - Paris er meget beskiæftiget med Processen mod Exministrene. Baron Pasquier har forelagt Pairernes Kammer den af de Deputeredes Kammer besluttede Anklage-Act mod dem, og det har forandret sig til et Tribunal. De Deputeredes Kammer har ikke givet et Bønskrift Gehør, om at Napoleons dødelige Levninger skulle bringes til Frankerige. - Admiral Duperre er ankommen til Toulon; General Clauzel organiserer et arabisk Corps; Beyen af Constantine har underkastet sig. - General Schneider melder fra Modon at Tropperne paa Morea have med Glæde underkastet sig den nye Tingenes Orden. - Sultanens gode Dage ere komne. Europa trues med Krig og Albaneserne underkues, dets Fæstninger besættes af Tyrkerne; deres Chefer halshugges. - Gen. Espagne er rykket frem til de franske Grændser, men de spanske Jnsurgenter have oprettet en Junta i Bayonne; mange franske støde til dem; mange Soldater gaae over til dem fra Spanien. General Mina beboer en Lystgaard i Nærheden af Bayonne. Finmalis os. maa me slog